作者:鄭光祖
標題:立成湯伊尹耕莘・倘秀才
內容:我本是田野中愚濁村鄙。(仲虺雲)特請賢士輔於公子，著賢士權臨八府，印掌三臺，為柱石之臣也。(正末唱)怎做的相府內賢良宰職。(方伯雲)據賢士之才德，堪可為國家柱石也。(正末唱)道我是立地擎天大柱石。(汝方雲)因賢士超越今古，智識高明，特賜象簡紫衣，則是著賢士盡忠誠輔弼也。(正末唱)則這白象簡，紫羅衣。(方伯雲)全憑你高才大手，安邦定國也。(正末唱)待教我安邦定國。(汝方雲)賢士，今欲興師，未徹兵家用事，賢士展神鬼不測之機，興一旅之師，輔佐公子，以成大事。(正末雲)小生是一扶犁叟，豈知兵家之事也！(仲虺雲)論賢士之智慧，覷夏桀有何難哉！(正末唱)。